Ananda Mahidol

Hi Ananda Mahidol (; ; 20 Septyembre 19259 Hunyo 1946) amo an ikawaló nga monarka han Thailand tikang han Chakri nga dinastiya komo Rama VIII. Hadto nga panahon nga ginkilala hiyá nga hadì han Nasodnon nga Katitirok han Marso 1935, siyam-ka-tuig nga batà hiyá nga naukoy ha Swiza. Binmalik hiyá ha Thailand han Disyembre 1945, pero mga unom ka bulan tikang hini han Hunyo 1946, nabilngan hiyá nga patay nga ginpusil ha iya higdaan. Bisan man kun ginhuhanhuna anay nga aksidente ini, an iya kamatayan gindeterminar hin mga medical examiner nga tinuyo nga pagpatay o murder, ngan tulo nga mga royal page ginbitay katapos hin mga diri-regular nga mga trial. An misteryoso nga mga sirkumstansya nga napalibot han iya kamatayan nagin durot hin damo nga kontrobersya.

Ngaran
It "Ananda Mahidol" () uusá là nga pulong ha Thai ngan amo it iya ngaran. An iya batâ o tío nga hi Hadi Vajiravudh, nagpadara hin telegrama dida han 13 Oktubre 1925 nga naghatag ha iya hini nga ngaran. Ginluluwas ini nga "Ananta Mahidon" ngan nangangahulogan nga "an kalipay ni Mahidol" (an iya amay). Han pagkapot niya han ranggo ha pagkatawo nga "mom chao"—an gihamuboi nga ranggo hin mga prinsipe nga Thai—ginmamit hiyá han apelyido nga "Mahidol", an ngaran han iya amay. An iya bug-os nga ngaran ngan título sugad man, amo an, "Mom Chao Ananda Mahidol Mahidol" (). An iya bug-os nga royal nga ngaran amo an "Phra Bat Somdet Phra Poramenthra Maha Ananda Mahidol Phra Atthama Ramathibodindara" (); RTGS: —Ananthamahidon Phra Atthamaramathibodin), o kundi man "Rama VIII".

Mga sumpay ha gawas
 
 

Biyograpiya
Politika
Mga natawo han 1925
Mga namatay han 1946
Chakri nga Dinastiya
Mga Thai nga monarka
Thailand